Najlepšie slovenské jedlá – Viac ako 30 overených receptov na obed aj večeru
21. 3. 2022
4 min. čítania
Zdroj: pixabay.com
Aké sú najobľúbenejšie slovenské jedlá? Presne také, aké si pamätáš z babičkinej alebo maminej kuchyne. Ich chuť, vôňa a výdatnosť nesklamú milovníkov dobrého jedla. Na otázku, čo variť na obed alebo na večeru, prinášame skvelý výber jedál zo slovenskej kuchyne s overenou receptúrou a poctivo spracovanými postupmi prípravy.
👩🍳Halušky – bryndzové, so slaninkou alebo kapustou
Medzi najtradičnejšie slovenské jedlá patria jednoznačne naše pravé slovenské bryndzové halušky.
Zemiakové halušky s kyslou kapustou nie sú náročné na prípravu. Na stole pristanú plné taniere s chutným obedom už do trištvrte hodinky.
Aj zemiakové halušky s bryndzou, kapustou, oravskou slaninou a klobásou zaujmú bez jediného zaváhania.
Nesmieme vynechať ani vynikajúce strapačky s kyslou kapustou a slaninkou, ktoré si rozhodne zamilujete.
Aby sme nezabudli aj na vynikajúce syrové halušky, ktoré sú popsypané slaninkou.
Nesmieme zabudnúť ani na tradičné slovenské jedlo v podobe furmánskch halušiek.
Skúste aj trošku netradičné, ale zato veľmi chutné špenátové halušky so syrovou omáčkou.
Dokonca ponúkame recept na rýchle halušky s tvarohom, ktoré máte hotové do 30 minút.
⭐Buchty – pečené, na pare či dukátové
Z kategórie sladkých dobrôt sú tieto domáce pečené buchty, jemné ako obláčik.
A ak nie pečené, potom si pozornosť môžu získať tradičné buchty na pare. Preliate maslom, husto posypané kakaom a bohato naplnené slivkovým lekvárom!
Výborná maškrta, ktorej sa nedá odolať – dukátové buchtičky poliate teplým vanilkovým krémom!
🥣Polievky a prívarky – zemiakové, strukovinové a na kyslo
Poďme sa jedným očkom pozrieť na tradičné slovenské polievky. Tou najjednoduchšou je kyslá zemiaková polievka. Spoľahlivo zahreje aj zasýti.
Za skúšku tiež stojí klasická šošovicová polievka na kyslo. Jej mierna kyslosť sa u nás vyvažuje cukrom, čo jej dáva nezameniteľnú chuť.
Strukoviny majú v tradičnej slovenskej kuchyni bohaté využitie. Najmä v podobe hustých polievok a prívarkov. Vyskúšaj napríklad šošovicový prívarok s vajíčkom. Výborný je tiež s párkom alebo fašírkou.
Z hrnca s touto hustou fazuľovou polievkou bude ubúdať na počudovanie veľmi rýchlo. Je plná zeleninových a mäsových chutí a podávaná s čerstvým chrumkavým krajcom chleba zastúpi hlavné jedlo.
Aký by to bol výber klasických slovenských jedál bez fazuľového prívarku?
Jednoduchý prívarok z maslovej tekvice - ideálny prívarok do každého počasia.
🥔Slovenské jedlá zo zemiakov – na sladko aj na slano
Zemiaky majú v slovenskej kuchyni prekvapivo široké využitie. Jedným z klasických zástupcov slovenských jedál sú obľúbené zemiakové pirohy.
Pozrite si prípadne aj skvelý recept na cesto na pirohy.
Pravé slovenské slivkové gule – je to hlavné jedlo alebo dezert? Tak či onak, ich chuť je nezameniteľná a okamžite nás v spomienkach hodí k prázdninám u babky.
Poďme sa pozrieť na recept na tradičné zemiakové lokše. Sú univerzálne, výborne ladia so sladkými plnkami a tiež ako plnená príloha na slano k mäsu.
Ďalšie využitie zemiakového cesta má podobu chutných makových šúľancov.
Tradičné domáce lekvárové perky s makom sú síce pracnejším receptom, no za to výsledok je neodolateľný a poteší malých i veľkých.
Kombinácia základných surovín, aké boli v slovenských domácnostiach bežne dostupné, vytvára tradičné jedlo s názvom úhrabky.
🍩Domáce šišky – lahodne jemné a vždy s inou náplňou
Na záver nášho výberu slovenských jedál nesmú chýbať klasické domáce šišky!
Šišky plnené nutellou tiež zožnú nevídaný úspech.
Nehovoriac o recepte, v ktorom sú šišky plnené naraz hneď niekoľkými výbornými krémami!